open-index/open-wikipedia-markdown huggingface dataset:
Hontiansko-novohradská knižnica A.H. Škultétyho

**Hontiansko-novohradská knižnica A.H. Škultétyho, Veľký Krtíš** je verejná knižnica s regionálnou pôsobnosťou plniaca aj funkciu mestskej knižnice. Zriaďovateľom je Banskobystrický samosprávny kraj, sídli v Kultúrnom dome.

Knižnica vznikla ako Okresná knižnica Veľký Krtíš so sídlom v Modrom Kameni v roku 1968 z fondu bývalej Mestskej knižnice v Modrom Kameni. Od roku 2002 je jej zriaďovateľom Banskobystrický samosprávny kraj.

V roku 2023 mala 52 821 knižných jednotiek, 147 087 výpožičiek a 1 253 registrovaných používateľov.

## Referencie

## Externé odkazy
*Oficiálna stránka knižnice

Kategória:Verejné knižnice na Slovensku
Kategória:Veľký Krtíš
Kategória:Výhonky
Kategória:Organizácie v zriaďovateľskej pôsobnosti Banskobystrického samosprávneho kraja
Simplicius (opereta)

**Simplicius** je opereta v dvoch dejstvách, ktorú skomponoval Johann Strauss ml. Premiéra sa konala 17. decembra 1887 v Theater an der Wien. Libreto napísal Victor Léon.

Opereta bola napísaná podľa románu Grimmelhausena *Dobrodružný Simplicius Simplicissimus*. Victor Léon bol v tom čase ešte len začínajúci autor, bol mladý, nadšený, ale ešte mal málo skúseností s divadlom. Výsledné libreto nebolo kvalitné ale Victor Léon sa mnohému priučil, čo potom skvele zúžitkoval v libretách operiet pre Franza Lehára.

Okrem nie veľmi podareného libreta úspechu operety neprispelo ani to, že v deň premiéry začal horieť klobúk jedného z chóristov, čo nakrátko spôsobilo paniku v publiku. Straussovi sa to podarilo pohotovo zachrániť len opätovným zahratím valčíka  *Ich denke gern zurück an mein entschwundnes Glück*, ktorý presvedčil publikum že nič nehrozí. (Dôvodom paniky bolo, že viedeňčania mali ešte v čerstvej pamäti vyhorenie Ringtheatra z 8. decembra 1881, počas predstavenia *Hoffamnových Poviedok* od Jacquesa Offenbacha, kde zahynulo 386 ľudí.)

Z orchestálnych spracovaní motívov tejto operety je známy valčík *Donauweibchen* op. 427.

## Obsah

### I. dejstvo
Dej operety sa odohráva počas Tridsaťročnej vojny. Simplicius žije na samote, vychováva ho starý pustovník, ktorý ho takto chce chrániť pred hrôzami a zlom ľudskej spoločnosti. Preto vie Simplicius veľmi málo o skutočnom svete. Do domu vtrhnú vojaci a Simplicia odvedú, aby im ukázal cestu cez les.

Vo vojenskom tábore sa má konať svadba generálovej dcéry Hildegardy s barónom Grüberom. Veci však skomplikuje Armin, ktorý Hildegardu miluje a vydáva sa teda za baróna Grübera. Naopak prvého baróna považujú spočiatku za švédskeho špióna. Keďže nikto nevie, ktorý z nich je pravý Grüber, oboch zavrú a svadba sa teda nekoná.

### II. dejstvo
O dva roky neskôr je Simplicius už ostrieľaný husár. Pustovník, ktorý ho vychoval mu prezradí že je v skutočnosti synom baróna Grübera. Simplicius sa teda rozhodne vziať si Hildegardu nemiesto otca. Jej milý Armin mu prezradí, že Hildegardu miluje. Prekvapený Simplicius si jeho vplyvom uvedomí, že on vlastne ani nevie čo je to láska. Spozná ju však, keď stretne mladú Tilly a rozhodne si ju vziať. Hildegardu si konečne môže vziať Armino.

Kategória:Johann Strauss mladší
Kategória:Operety
QFT

Skratka **QFT** môže byť:
* **quantum field theory** – kvantová teória poľa, aplikácia kvantovej mechaniky.
* **quantum Fourier transform**  – kvantová quantum Fourierova transformácia, diskrétna Fourierova transformácia.
Squeak

Programovací jazyk **Squeak** je implementácia Smalltalk-u, odvodená priamo od Smalltalk-80 autormi Smalltalk-u. Takže je objektovo orientovaná a reflexívna. Je možné ju stiahnuť spolu so zdrojovým kódom zadarmo, ale debatuje sa o tom, či sa dá jej licencia kvalifikovať ako slobodný softvér alebo nie. Implementácia je k dispozícií pre veľa platforiem a programy vytvorené na jednej platforme fungujú na všetkých ostatných platformách bez akýchkoľvek zmien. Systém Squeak obsahuje kód pre generovanie novej verzie virtuálneho stroja (angl. virtual machine - VM), na ktorom beží. Taktiež obsahuje simulátor VM napísaný v jazyku Squeak. Z tohto dôvodu je ľahko prenositeľný.

Squeak obsahuje štyri používateľské rozhrania:
* Implementácia systému Morphic, Self-ový grafický rámcový systém, ktorý podporuje priamu manipuláciu s objektmi. Toto je hlavné rozhranie systému Squeak.
** Dlaždicovo orientovaný obmedzený vizuálny programovací jazyk, ktorý je súčasťou eToys a je postavený na Morphic-u.
** Zväčšovateľné používateľské rozhranie (angl. Zooming User Interface - ZUI), postavené na Morphic-u.
* Model-View-Controller (MVC), tradičné rozhranie niektorých jazykov ako napríklad Smalltalk-80, Java a pre ktoré je Morphic alternatívou. Toto je pre programátorov, ktorí chcú používať tento starší typ rozhrania

Squeak obsahuje veľa prvkov navrhnutých Alan Kayom v Dynabook koncepte, ktorý formuloval v 60. rokoch. Kay je dôležitým prispievateľom do projektu Squeak. Kay a veľa ostatných Squeak prispievateľov taktiež spolupracuje na voľne šíriteľnom projekte Croquet, ktorý je založený na Squeak-u a poskytuje v reálnom čase pracujúce sieťové kolaboratívne pracovné prostredie s 2D a 3D schopnosťami.

Squeak bol viacero rokov súčasťou študijného plánu v odbore informatika na Georgia Institute of Technology a členovia fakulty sa aktívne podieľajú na raste a vývoji tohto jazyka. Používa sa obvykle pri vyučovaní objektovo orientovaného vývoja kvôli svojej dostupnosti a možnostiam.

## Pozri aj
* Projekt Croquet

## Externé odkazy
* Squeak.org
* História Squeaku  
* Open Directory: Squeak 
* Squeakland.org 
* Squeak Swiki 
* SqueakCMI Swiki  Champaign, IL
* Small-Land (po španielsky)

Kategória:Programovacie jazyky
Kategória:Vývojové prostredia
Mandy Moorová

**Mandy Moorová** (, celým menom **Amanda Leigh Moore**; * 10. apríl, 1984, Nashua, New Hampshire, USA) je americká speváčka, skladateľka a herečka.

Narodila sa Donovi a Stacy Moorovým. Má dvoch bratov, Scota a Kyla. Vyrastala v Seminole na Floride kam sa odsťahovali z Orlanda krátko po jej narodení.

## Kariéra
Spievanie ju zaujalo v muzikáli *Oklahoma!* a tak sa mu začala venovať. Objavili ju ako 14-ročnú a podpísala zmluvu so Sony Records. V roku 1999 odcestovala na turné s chlapčenskou skupinou Backstreet Boys.

## Diskografia
* *[[So Real (album)|So Real]]* (1999)
* *[[I Wanna Be with You (album)|I Wanna Be with You]]* (2000)
* *[[Mandy Moore (album)|Mandy Moore]]* (2001)
* *[[Coverage (album)|Coverage]]* (2003)
* *[[Wild Hope]]* (2007)
* *[[Amanda Leigh]]* (2009)

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Dance speváčky USA
Kategória:Popové speváčky USA
Kategória:Osobnosti USA anglického pôvodu
Kategória:Osobnosti USA čerokézskeho pôvodu
Kategória:Osobnosti USA írskeho pôvodu
Kategória:Osobnosti USA židovského pôvodu
Kategória:Osobnosti z New Hampshiru
László Szigeti (politik)

Mgr. **László Szigeti** (* 3. august 1957, Búč – † 2. február 2022) bol slovenský učiteľ a politik maďarskej národnosti. Počas druhej vlády Mikuláša Dzurindu bol v roku 2006 minister školstva Slovenskej republiky. Bol podpredseda Strany maďarskej komunity.

## Život
V roku 1981 absolvoval Prírodovedeckú fakultu Univerzity Komenského v Bratislave, odbor učiteľstvo matematiky a zemepisu. Od roku 1990 bol učiteľ a riaditeľ Gymnázia v Štúrove.

László Szigeti bol ženatý a mal dve deti. Bol obžalovaný zo subvenčného podvodu proti EÚ, nakoniec sa tento nepodarilo dokázať a súd ho oslobodil.

## Politická činnosť
* 19982022: podpredseda Strany maďarskej koalície (SMK)
* 19941998: poslanec národnej rady, člen výboru pre školstvo a kultúru
* 1998: bol znovu zvolený za poslanca národnej rady za SMK
* 19982002: štátny tajomník ministerstva školstva
* 2002: opätovne zvolený za poslanca národnej rady za SMK
* 2002: 8. február 2006 – štátny tajomník ministerstva školstva
* 8. február 2006: vymenovaný za ministra školstva po demisii predchádzajúceho ministra Martina Fronca, v úrade 5 mesiacov

## Ocenenia
* Rad Ľudovíta Štúra I. trieda (2018)
* Medaila Za zásluhy I stupeň (2003, Česko)
* A Lengyel Köztársasági Érdemrend lovagkeresztje (2006, Poľsko)
* Maďarsko A Magyar Érdemrend Tisztikeresztje (2018, Maďarsko)

## Referencie

## Externé odkazy
* László Szigeti na stránke úradu vlády 
* László Szigeti na stránke ministerstva školstva 

Kategória:Slovenskí pedagógovia
Kategória:Politici SMK
Kategória:Politici MKDH
Kategória:Poslanci Nitrianskeho samosprávneho kraja
Kategória:Ministri školstva, vedy, výskumu a športu Slovenskej republiky
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenské osobnosti maďarského pôvodu
Kategória:Štátni tajomníci Ministerstva školstva, vedy, výskumu a športu Slovenskej republiky
Kategória:Absolventi Prírodovedeckej fakulty Univerzity Komenského
Kategória:Osobnosti z Búča
Kategória:Držitelia Radu Ľudovíta Štúra I. triedy
Bystrica

**Bystrica** môže byť:

* názov vodných tokov na Slovensku:
** prítok Hrona v Banskej Bystrici, pozri Bystrica (prítok Hrona)
** prítok Kysuce v Krásne nad Kysucou, pozri Bystrica (prítok Kysuce)
** prítok Nitry, pozri Bystrica (prítok Nitry)
** prítok Nitrice pri Nitrianskom Rudne, pozri Bystrica (prítok Nitrice)
** prítok Polerieky v povodí Turca, pozri Bystrica (prítok Polerieky)
** prítok Polianskeho potoka v povodí Ondavy, pozri Bystrica (prítok Polianskeho potoka)
** alternatívny názov potoka Skalka pri Kremnici
** alternatívny názov potoka Vydrica v Bratislave
* skrátený názov sídiel na Slovensku:
** Banská Bystrica 
** Nová Bystrica (obec)
** Považská Bystrica
** Stará Bystrica
** Bratislava – mestská časť Záhorská Bystrica
* bývalý názov reštaurácie vo veži bratislavského Mosta SNP (Nového mosta), ktorá bola v júni 2005 znovu otvorená pod názvom "Ufo"
* Považský hrad
* slovenský názov rumunského mesta Bistriţa, pozri Bistriţa

## Pozri aj
* Bistritza
* Bystrička
* Bystřice
* Bystrzyca
* Bystryza
* Bistriţa
* Bistrica
* Nová Bystrica
Martin Bajčičák

**Martin Bajčičák** (* 12. jún 1976, Dolný Kubín) je bývalý slovenský bežec na lyžiach.

V roku 1996 sa umiestnil  na prvom mieste na majstrovstvách sveta juniorov v behu na 10 km klasickým štýlom. Bol členom štafety Slovenska na 4x10 km na zimných olympijských hrách v Nagane v roku 1998, ktorá sa umiestnila na 11. mieste. Na zimnej olympiáde v roku 2002 v Salt Lake City skončil na 12. mieste na 50. km klasicky. Na majstrovstvách sveta v roku 2005 bol štvrtý v skiatlone. V svetovom pohári v roku 2005 skončil na 16.mieste. O rok neskôr pri jeho treťom štarte na ZOH v Turíne obsadil dve 8. miesta. Jedno bolo v skiatlone a druhé v tímovom šprinte kde bežal s jeho dlhoročným reprezentačným kolegom Ivanom Bátorym.

Zúčastnil sa na Zimných olympijských hrách 2006 v Turíne. 

Na majstrovstvách sveta v roku 2007 v Japonskom Sappore obsadil 6. miesto na trati dlhej 50km klasickou technikou s hromadným štartom.

Reprezentoval Slovensko na Zimných olympijských hrách 2010 vo Vancouvri. V disciplíne behu na lyžiach mužov na 15 km voľnou technikou s intervalovým štartom skončil na 23. mieste z celkového počtu 95-tich štartujúcich. V ďalšej disciplíne, v ktorej nastúpil, v skiatlone, skončil na 25. mieste zo 64 pretekárov.

Je členom klubu SŠŠR MV SR ŠKP Štrbské Pleso, trénuje ho Ivan Hudač.

## Referencie


Kategória:Narodenia v 1976 
Kategória:Osobnosti z Dolného Kubína 
Kategória:Slovenskí bežci na lyžiach 
Kategória:Slovenskí olympionici
Kategória:Bežci na lyžiach na Zimných olympijských hrách 2002
Kategória:Bežci na lyžiach na Zimných olympijských hrách 2006
Kategória:Bežci na lyžiach na Zimných olympijských hrách 2010
Kategória:Slovenskí zlatí medailisti na univerziáde
Michal Malák

**Michal Malák** (* 25. august 1980, Poprad) je slovenský bežec na lyžiach.

Michal Malák reprezentoval Slovensko na Zimných olympijských hrách 2006 v Turíne. Je slobodný, je vysoký 177 cm a váži 77 kg (údaj z roku 2006). Je členom klubu SŠŠR MV SR ŠKP Štrbské Pleso, trénuje ho Ivan Hudač a Ján Klimko.

Michal Malák sa umiestnil na majstrovstvách sveta v roku 2005 na 47. mieste v šprinte a na 61. mieste na 15 km voľnou technikou.

Reprezentoval Slovensko na Zimných olympijských hrách 2010 vo Vancouvri. V disciplíne behu na lyžiach mužov na 15 km voľnou technikou s intervalovým štartom skončil na 54. mieste z celkového počtu 95-tich štartujúcich.

## Referencie


## Iné projekty

Kategória:Osobnosti z Popradu
Kategória:Slovenskí bežci na lyžiach
Kategória:Slovenskí olympionici
František Janečko

**František Janečko** (* 22. jún 1987, Bratislava) je bývalý slovenský bežec na lyžiach.

František Janečko bol nominovaný na Zimné olympijské hry 2006 v Turíne, ale pre chorobu nakoniec z nominácie vypadol. Je slobodný, je vysoký 181 cm a váži 70 kg (údaj z roku 2006). Je členom klubu ŠKP Štrbské Pleso, trénuje ho Viera Klimková.

František Janečko sa umiestnil na majstrovstvách sveta juniorov v roku 2005 na 22. mieste na 10 km voľne, bol členom bronzovej štafety na Európskom Olympijskom festivale mládeže vo švajčiarskom Monthey (2005), je 16- násobným majstrom Slovenskej republiky v behu na lyžiach, majster Českej republiky v behu na lyžiach a úspešne sa zúčastňuje aj pretekov v biatlone (niekoľkonásobný titul majstra Slovenskej republiky v zimnom i letnom biatlone), behu do vrchu (22. miesto na Majstrovstvách sveta juniorov v talianskom Sauze d´ Oulx) a iných pretekov.

Bol študentom Cirkevného gymnázia Pavla Ušáka Olivu v Poprade. Študoval na Fakulte zdravotníctva Slovenskej zdravotníckej univerzity v Banskej Bystrici, neskôr v Kňazskom seminári biskupa Jána Vojtaššáka v Spišskej Kapitule - Spišskom Podhradí a momentálne je katolíckym kňazom Spišskej diecézy.

## Referencie

Kategória:Slovenskí bežci na lyžiach
Kategória:Osobnosti z Bratislavy
Dendrit

**Dendrit** môže byť:
* kríčkovitý alebo stromovitý povlak na vrstevných plochách alebo vo vnútri horniny, vznikajúci kryštalizáciou kovových minerálov, pozri dendrit (geológia)
* kryštálový útvar stromčekovitého tvaru vznikajúci pri voľnom tuhnutí tekutých kovov, dendrit (hutníctvo)
* kratší, bohato rozvetvený výbežok nervovej bunky, pozri dendrit (neurón)
Martin Otčenáš

**Martin Otčenáš** (* 25. august 1987, Poprad) je bývalý slovenský bežec na lyžiach a biatlonista.
Je slobodný, je vysoký 180 cm a váži 68 kg (údaj z roku 2006). Bol členom klubu ŠKP Štrbské Pleso, trénovala ho Viera Klimková.

Dňa 25. augusta 2019 sa v Bielorusku stal majstrom sveta v stíhacích pretekoch v letnom biatlone.

Jeho najlepší výsledok bol zaznamenaný na Majstrovstvách sveta v biatlone v talianskej Antholz - Anterselve, kde dosiahol 13. miesto. 

## Zimné olympijské hry
### Turín 2006
Martin Otčenáš reprezentoval Slovensko na Zimných olympijských hrách 2006 v Turíne.

V januári 2018 bola potvrdená jeho účasť na Zimných olympijských hrách 2018 v kórejskom Pchjongčchangu.

## Tabuľkový súhrn
### Biatlon

### Beh na lyžiach
OH Turin 2006 - Šprint 1. km volne - 49. miesto
MSJ 06 Slovinsko - 18. miesto - šprint, 34. miesto skiatlon,
MSJ 05 Rovaniemi - 28. miesto - skiatlon, 39. miesto šprint
MSJ 04 Stryn     - 76. miesto - šprint

5-násobný majster Slovenska
*na majstrovstvách Česka 2. a 2 x 3. miesto
*1. miesto neoficiálne ME v behu do vrchu do 18 rokov. Sasbachwalden

MS Sapporo 2007 Japonsko
*šprint: 36 miesto
*15 km voľne : 54 miesto
*team šprint: 17 miesto

## Referencie

## Iné projekty

## Externé odkazy
*Oficiálná stránka
*Profile FIS-SKI 
*Profile IBU

Kategória:Slovenskí bežci na lyžiach
Kategória:Slovenskí biatlonisti
Kategória:Slovenskí olympionici
Kategória:Biatlonisti na Zimných olympijských hrách 2006
Kategória:Biatlonisti na Zimných olympijských hrách 2014
Kategória:Biatlonisti na Zimných olympijských hrách 2018
Kategória:Osobnosti z Popradu
Alena Procházková

**Alena Procházková** (* 9. august 1984, Banská Bystrica) je slovenská bežkyňa na lyžiach.

Alena Procházková reprezentovala Slovensko na Zimných olympijských hrách 2006 v Turíne. Je slobodná, je vysoká 171 cm a váži 55 kg (údaj z roku 2006). Je členkou klubu LK Slávia Ekonóm UMB Banská Bystrica, trénuje ju Ján Valuška.

1. decembra 2007 obsadila na pretekoch Svetového pohára v šprinte na 1,2 km vo fínskom Kuusame 3. miesto, čo bolo jej prvé pódiové umiestnenie a zároveň i najväčší úspech slovenskej bežkyne za posledných 19 rokov.

17. januára 2009 sa jej podarilo dokonca prvýkrát v pretekoch Svetového pohára zvíťaziť. Stalo sa to v šprinte na 1,3 km v kanadskom Whistleri. Stala sa tak po Alžbete Havrančíkovej len druhou Slovenkou, ktorej sa podarilo vyhrať preteky Svetového pohára.

Reprezentovala Slovensko na Zimných olympijských hrách 2010 vo Vancouvri. V disciplíne šprintu klasickou technikou nepostúpila zo štvrťfinále, keď vo svojom behu skončila až na štvrtom z celkového počtu šiestich miest. Z tohto výsledku bola veľmi sklamaná. Na ďalšiu disciplínu skiatlon nenastúpila kvôli zlému fyzickému a psychickému stavu.

Pred Zimnými olympijskými hrami 2018 sľúbila olympijský sľub za slovenskú olympijskú výpravu.

## Referencie

## Iné projekty

Kategória:Slovenskí bežci na lyžiach
Kategória:Slovenskí olympionici
Kategória:Bežci na lyžiach na Zimných olympijských hrách 2006
Kategória:Bežci na lyžiach na Zimných olympijských hrách 2010
Kategória:Bežci na lyžiach na Zimných olympijských hrách 2014
Kategória:Bežci na lyžiach na Zimných olympijských hrách 2018
Kategória:Slovenskí zlatí medailisti na univerziáde
Kategória:Slovenskí strieborní medailisti na univerziáde
Kategória:Osobnosti z Banskej Bystrice
Katarína Garajová

**Katarína Garajová** (* 21. júl 1987, Planá) je slovenská bežkyňa na lyžiach.

Reprezentovala Slovensko na Zimných olympijských hrách 2006 v Turíne. Je slobodná, je vysoká 160 cm a váži 54 kg (údaj z roku 2006). Je členkou klubu KBL Jasná Liptovský Mikuláš, trénuje ju Pavol Ševčík.

## Referencie


## Externé odkazy
* Katarína Garajová na FIS
* Katarína Garajová na olympedia

Kategória:Slovenskí bežci na lyžiach
Kategória:Slovenskí olympionici
Martin Mesík

**Martin Mesík** (* 17. október 1979, Banská Bystrica) je slovenský skokan na lyžiach.

Martin Mesík reprezentuje Slovensko na Zimných olympijských hrách 2006 v Turíne. Je slobodný, je vysoký 187 cm a váži 67 kg (údaj z roku 2006). Je členom klubu LK Vimar Banská Bystrica, trénuje ho Peter Schlank.

Martin Mesík sa umiestnil na majstrovstvách sveta v roku 1997 na 20. mieste, na ZOH v Nagane v roku 1998 sa umiestnil na 60. mieste na strednom mostíku.

## Iné projekty

Kategória:Narodenia v 1979 
Kategória:Slovenskí skokani na lyžiach 
Kategória:Slovenskí olympionici
Milan Jagnešák

**Milan Jagnešák** (* 29. august 1969, Rabčice) je slovenský bobista.

Reprezentoval Slovensko na štyroch olympiádach - ZOH v Salt Lake City v roku 2002, ZOH v Turíne v roku 2006, ZOH vo Vancouveri v roku 2010 a ZOH v roku 2014 v Soči. Je vysoký 180 cm a váži 102 kg (údaj z roku 2013). Je členom klubu ŠBK Olympis Bratislava.

Na zimnej olympiáde v Salt Lake City v roku 2002 sa umiestnil na 30. mieste ako pilot dvojbobov a na 24. mieste ako pilot štvorbobov.

## Bibliografia
* Profil na Sport Reference
* Profil na fibt.com

Kategória:Slovenskí bobisti
Kategória:Slovenskí olympionici
Kategória:Bobisti na Zimných olympijskych hrách 2002
Kategória:Bobisti na Zimných olympijskych hrách 2006
Kategória:Bobisti na Zimných olympijskych hrách 2010
Kategória:Bobisti na Zimných olympijskych hrách 2014
Kategória:Osobnosti z Rabčíc
Bradlo (Myjavská pahorkatina)

**Bradlo** () je najvyšší vrch Myjavskej pahorkatiny. Na vrchu stojí Mohyla M. R. Štefánika, pri ktorej končí Štefánikova magistrála. Z Bradla je rozhľad na kopaničiarsky kraj okolo Brezovej pod Bradlom.

## Poloha
Nachádza sa na južnom okraji pahorkatiny, približne  severovýchodne od mesta Brezová pod Bradlom. Vrchol patrí do myjavského okresu a zasahuje do katastrálneho územia mesta Brezová pod Bradlom a obcí Priepasné a čiastočne aj Košariská. 

## Opis
Je to vápencový vrchol vypreparovaný z menej odolných hornín. Bradlo je z veľkej časti porastené zmiešaným lesom, vyskytujú sa tu však horské lúky, poskytujúce obmedzené výhľady. Na hrebeni, juhozápadne od samotného vrcholu, stojí Mohyla M. R. Štefánika, ku ktorej vedie prístupová cesta z Brezovej pod Bradlom. Pri mohyle končí Štefánikova magistrála, ktorá z veľkej časti kopíruje Cestu hrdinov SNP, po ktorej prúdi na Bradlo množstvo turistov.

### Výhľady
Samotný vrchol je zalesnený, preto sú výhľady z neho veľmi obmedzené až nemožné. Blízka mohyla však umožňuje výhľad prakticky na všetky smery. Významná turistická magistrála i mohyla sú dôvodom, že vrch patrí medzi atraktívne ciele a zastávky turistov. Z hrebeňa, resp. mohyly, je možné pozorovať okolité pohoria, no pri vhodných podmienkach možno pozorovať i Veľkú Javorinu, Inovec a výnimočne i severné Alpy.

## Prístup
Značkované trasy vedú k Mohyle M. R. Štefánika, popod samotný vrchol vedie len zelená značka z Priepasného.
* po  červenej turistickej značke (Štefánikova magistrála) z mesta Brezová pod Bradlom, resp. z Myjavy
* po  a potom po  turistickej značke z obce Košariská
* po  turistickej značke z obce Priepasné osada Dlhý vŕšok

## Referencie

## Pozri aj
* Štefánikova magistrála
* Cesta hrdinov SNP
* Mohyla M. R. Štefánika

## Iné projekty

## Externé odkazy
* Poloha na turistickej mape

Kategória:Vrchy v Myjavskej pahorkatine
Kategória:Bradlové pásmo
Kategória:Turistická značkovaná trasa číslo 0701
Kategória:Vrchy v okrese Myjava
Kategória:Vrchy pod 1000 metrov na Slovensku
Kategória:Turistická značkovaná trasa číslo 5109
Gasparone

**Gasparone** je opereta v troch dejstvách, ktorú skomponoval Karl Millöcker. Premiéra sa konala 26. januára 1884 v Theater an der Wien. Libreto napísali F. Zell a Richard Genée. Opereta bola veľmi úspešná a je ako svojou literárnou, tak hudobnou kvalitou porovnateľná s najúspešnejšou autorovou operetou Žobravý študent.

## Obsah

Dej sa odohráva na Sicílii, kde krčmár Lorenzo chce odpútať pozornosť polície od svojej pašeráckej činnosti a preto si vymyslí existenciu nebezpečného kapitána banditov, Gasparoneho. Mešťan Nasoni, ktorý vedie políciu chce získať za ženu grófku Carlottu pre svojho syna Sindulfa, kvôli jej veľkému bohatstvu. Do Carlotty je zaľúbený gróf Emilio, ktorý vie, že Nasoni ju chce len pre peniaze. Aby to dokázal, peniaze ukradne. Polícia ho chytí a Carlotta si najprv myslí, že Emilio je bandita Gasparone, a chce sa vydať za Nasoniho. Nasoni však o ňu bez jej miliónov už nemá záujem. Nakoniec sa všetko vysvetlí a Emilio peniaze vráti a získa srdce Carlotty.

## Externé odkazy
* ''Gasparone'' synopsis
* Information about ''Gasparone'' in German 
* Analysis of the film version in the context of the rise of Nazi culture

Kategória:Operety
Ingola

**Ingola**, vlastným menom **Ingrid Vranovičová**, (* 1. máj 1973, Bratislava) je slovenská speváčka.

Absolvovala strednú ekonomickú školu v Bratislave. V roku 1994 vystúpila ako vokalistka na súťaži Eurovision Song Contest so skupinou Tublatanka s piesňou „Nekonečná pieseň“. 

## Diskografia

* 1995: *Set me free*
* 1997: *Svet patrí bláznom*
* 1999: *Máš, čo si chcel*
* 2001: *Som Tvoj anjel*
* 2002: *Reč dvoch tiel*
* 2004: *Popíš ma*

## Referencie

Kategória:Narodenia v 1973
Kategória:Slovenské popové speváčky
Kategória:Osobnosti z Bratislavy
C/1910 A1

**C/1910 A1** alebo **Veľká januárová kométa roku 1910** bola veľká kométa, ktorá sa objavila v januári 1910, niekoľko mesiacov pred kométou Halley v máji toho istého roku. Pri prvom objave bola viditeľná voľným okom a veľa ľudí nezávisle ju „objavilo“. V čase najväčšej jasnosti bola jasnejšia ako planéta Venuša.

Kategória:Neperiodické kométy
Kategória:Astronomické objekty objavené v roku 1910
C/1882 R1

**C/1882 R1** alebo **Veľká kométa roku 1882** bola veľká neperiodická kométa, ktorá bola pozorovaná ako veľmi jasná v septembri 1882. Bola taká jasná, že bola viditeľná voľným okom pri Slnku v čase svojho perihélia.

Kategória:Neperiodické kométy
Kategória:Astronomické objekty objavené v roku 1882
Satira

[náhľad|Scéna zo známej satiry [Diktátor (film z roku 1940)|Diktátor.]]
**Satira** bolo pôvodne označenie posmešnej básne ako  samostatného žánru poézie; dnes je to označenie umeleckého (najmä literárneho) diela rozličných druhov, ktoré pomocou výsmechu, irónie a sarkazmu útočne a odmietavo kritizuje nedostatky či chyby spoločnosti, v širšom zmysle aj jednotlivcov, príp. iných javov. Výraz sa ojedinele používa aj všeobecne ako iné označenie pre ostrý, útočný, uštipačný, bezohľadný výsmech, posmech. 

## Satira v literatúre
Vyskytujú sa v nej nereálne prvky, často vyjadrené hyperbolou. Niektoré žánre sa priamo budujú na satire, napr. epigram, satirický román, paródia a pod. V renesancii vznikol satirický román (F. Rabelais: *Gargantua a Pantagruel*), neskoršie ako paródia rytierskeho románu Cervantesov *[[Don Quijote]]*. Satiru uplatňovali v tvorbe F. Voltaire, N. V. Gogoľ, G. B. Shaw. O vývin spoločenskej satiry sa v slovenskej literarúre zaslúžili najmä Janko Jesenský a Jonáš Záborský.

## Zdroje

## Iné projekty


Kategória:Humor
Kategória:Literárne pojmy
Úbohý Jonatán

**Úbohý Jonatán** (*Der arme Jonathan*), je opereta, ktorú skomponoval Karl Millöcker. Premiéra sa konala 4. januára 1890 v Theater an der Wien. Libreto napísali Hugo Wittman a Julius Bauer. Opereta mala veľký úspech. Je veľmi melodická a silne humorne ladená, pričom humor je založený na tragikomickej postave Jonatána.

## Obsah

### I. dejstvo
Jonatán je kuchár v dome amerického milionára Vandergolda. Je absolútnym smoliarom, v živote sa mu nedarí vôbec nič. Jeho pán, Vandergold, nie je o nič šťastnejší, má veľa peňazí ale je úplne unudený. Obaja teda pomýšľajú na smrť. Vandergoldovi napadne, že možno keď sa zbaví veľkého majetku, tak nájde svoje šťastie. Daruje teda majetok Jonatánovi a vyberie sa do sveta. Podľa vzájomnej darovacej dohody, ak jedeného z nich prestane baviť aj nový život, tak musia umrieť spolu. Heslom má byť pieseň, ktorú v deň dohody na večierku spievala slečna Harrieta.

### II. dejstvo
Odkedy je Jonatán milionárom, má odrazu obrovské šťastie v hre. S Vandergoldom sa stretne v Monackom kasíne, kde Vandergold doprevádza Henrietu na speváckom turné. Jonatán sa pochváli Vandergoldovi, ako sa mu darí, a že aj ženy za ním letia - mimo iných aj Harrieta. Vandergold sa medzitým veľmi zaľúbil do Harriety a cíti sa zradený. Chcel by zaspievať pieseň, ktorá by znamenala smrť pre oboch, nevie si však na ňu spomenúť.

Harrieta tiež miluje Vandergolda a snaží sa, aby darovaný majetok čo najskôr získali späť.

### III. dejstvo
Jonatánovi sa prestáva dariť. Služobníctvo je v štrajku a navyše má na krku žalobu sa porušenie sľubu o vstupe do manželstva a za bigamiu. Jonatán je síce nevinný - text ktorý proti nemu svedčí napísal nemapísal v skutočnosti o žiadnej žene, ale o mrkve. Vo všetkom však má prsty premyslená Harrietina taktika. Problémy Jonatánovi tak prerastajú cez hlavu, že sa nakoniec rozhodne majetok vrátiť Vandergolddovi. Ten už našiel svoje šťastie v láske k Harriete.

Ubohy Jonatan
Veľká kométa roku 1861

**Veľká kométa roku 1861** alebo **C/1861 J1** bola jasná neperiodická kométa, ktorá bola viditeľná voľným okolo po dobu 3 mesiace. Bola zaradená medzi veľké kométy, jednu z ôsmich v 19. storočí.

## Referencie

Kategória:Neperiodické kométy
Kategória:Astronomické objekty objavené v roku 1861
Kométa Donati

thumb|right|Kométa Donati
**Kométa Donati**, formálne označená **C/1858 L1** a **1858 VI**, bola neperiodická kométa pomenovaná po talianskom astronómovi menom Giovanni Battista Donati, ktorý ju pozoroval ako prvý 2. júna 1858.

Kategória:Neperiodické kométy
Kategória:Astronomické objekty objavené v roku 1858
Veľká kométa roku 1843

**Veľká kométa roku 1843** alebo **C/1843 D1** bola kométa, ktorá bola veľmi jasná v marci 1843 a je tiež známa ako **Veľká marcová kométa roku 1843**. Bola objavená 5. februára 1843 a rýchlo sa z nej stala veľká kométa.

## Referencie

Kategória:Neperiodické kométy
Kategória:Astronomické objekty objavené v roku 1843
Veľká kométa roku 1811

[náhľad|Veľká kométa roku 1811 ako ju nakreslil  [William Henry Smyth]]
**Veľká kométa roku 1811** alebo **C/1811 F1** bola neperiodická kométa, ktorá bola viditeľná voľným okom asi 260 dní a tento rekord držala až do roku 1997, kedy sa objavila kométa Hale-Bopp. Kométu spozoroval 25. marca 1811 francúzsky astronóm Honoré Flaugergues. Kométa mala pravdepodobne neobvykle veľkú komu dlhú až 1,6 milióna kilometrov.

## Referencie

Kategória:Neperiodické kométy
Kategória:Astronomické objekty objavené v roku 1811
Kométa Lexell

**Kométa Lexell** (D/1770 L1) bola neperiodická kométa, ktorú prvýkrát pozoroval 14. júna 1770 Charles Messier, ale pomenovaná je po Lexellovi, ktorý ako prvý vypočítal jej dráhu. Obežná dráha tejto kométy bola veľmi ovplyvňovaná gravitačnými účinkami Jupitera, ktorý ju napokon vymrštil na únikovú dráhu zo slnečnej sústavy.

Kategória:Neperiodické kométy
Kategória:Astronomické objekty objavené v roku 1770
Veľká kométa roku 1680

**Veľká kométa roku 1680** alebo **Kirchova kométa**, označovaná aj ako **C/1680 V1**, bola prvá kométa objavená ďalekohľadom. Objavil ju Gottfried Kirch 14. novembra 1680.

Kategória:Neperiodické kométy
Kategória:Astronomické objekty objavené v roku 1680
C/1652 Y1

**C/1652 Y1** bola neperiodická kométa, ktorú objavil Jan van Riebeeck 17. decembra 1652.

Kategória:Neperiodické kométy
Kategória:Astronomické objekty objavené v roku 1652
Adolf Otto Reinhold Windaus

**Adolf Otto Reinhold Windaus** (* 25. december 1876, Berlín, Nemecko – † 9. jún 1959, Göttingen) bol nemecký chemik. V roku 1928 získal Nobelovu cenu za chémiu za svoj výskum sterolov a ich spojenie s vitamínmi.

## Externé odkazy
* Adolf Otto Reinhold Windaus na stránke Nobelovej ceny

Kategória:Nemeckí chemici
Kategória:Nositelia Nobelovej ceny za chémiu
Kategória:Držitelia Radu Pour le Mérite
Kategória:Osobnosti z Berlína
Kategória:Nemeckí nositelia Nobelovej ceny
Kategória:Absolventi Humboldt-Universität zu Berlin
Kategória:Absolventi Albert-Ludwigs-Universität Freiburg
Kategória:Vyučujúci na Albert-Ludwigs-Universität Freiburg
1876 vo vede

V roku 1876 sa udialo mnoho vo **[[veda|vede]]** a **[[technika|technike]]**, niektoré udalosti sú uvedené tu.

## Udalosti

### Chémia
* Alfred Nobel získal patent pre výbušnú želatínu, silnejšiu formu dynamitu
* Svante August Arrhenius zmaturoval ako najmladší a najtalentovanejší študent

### Medicína
* Patrick Manson začal študovať pôsobenie filariasis infekcie na ľudoch
* Alfred Edmund Brehm začal vydávať *Všeobecná náuka o zvieracej ríši*

### Technika
* 14. február - Alexander Graham Bell patentoval svoj vynález telefónu
* 10. marec - Alexander Graham Bell uskutočnil prvý telefónny rozhovor na 10 km vzdialenosť
* do užívania bola uvedená železnica Helsinky-Tampere
* Thomas Alva Edison vynašiel uhlíkový reostat

## Ocenenie
*Copley Medal -  Claude Bernard
*Wollaston Medal - Thomas Henry Huxley

## Narodenia
* 23. január - Otto Paul Herrmann Diels, nemecký chemik
* 22. apríl - Robert Barany, nositeľ Nobelovej ceny za fyziológiu alebo medicínu (†1936)
* 13. jún - William Sealy Gosset, anglický chemik
* 6. september - John James Richard Macleod, škótsky fyzik a fyziológ, nositeľ Nobelovej ceny (†1935)
* 24. november - Walter Burley Griffin, americký architekt (†1937)
* 27. november - Viktor Kaplan, technik a vynálezca
* 20. december - Walter Sydney Adams, americký astronóm
* 25. december - Adolf Otto Reinhold Windaus, nemecký chemik, nositeľ Nobelovej ceny za chémiu (†1959)

*Alfred Stock, nemecký chemik (†1946)

## Úmrtia
* 30. marec - Antoine-Jérôme Balard, francúzsky chemik
* 26. november - Karl Ernst von Baer, estónsky lekár nemeckého pôvodu, zoológ, jeden zo zakladateľov embryológie (*1792)

Kategória:1876
Medzinárodná organizácia

**Medzinárodná organizácia** je inštitucionalizovaná podoba medzinárodných vzťahov.

Poznáme štyri typy medzinárodných organizácií:
# medzinárodná vládna organizácia (čiže medzinárodná organizácia v užšom zmysle), jej členmi sú zvrchované štáty (združenie štátov) alebo iné medzinárodné organizácie (ako napr. OSN alebo WTO); je definovaná ako združenie zvrchovaných štátov s pevnou organizačnou štruktúrou (vymedzenými podmienkami členstva, stálymi orgánmi s určitou právomocou a predpísaným riadením) na dosahovanie spoločných cieľov.
# medzinárodná mimovládna organizácia, ktoré sú súkromné organizácie (napr. FIFA)
# medzinárodná organizácia majúca vládny aj mimovládny charakter (Medzinárodný červený kríž)
# nadnárodná organizácia (nadštátna organizácia)

Z iného hľadiska poznáme:
* všeobecné politické medzinárodné organizácie, napr. OSN,
* medzinárodné organizácie pre zvláštne úlohy, napr. odborné,
* univerzálne medzinárodné organizácie, prístupné pre všetky štáty sveta,
* oblastné medzinárodné organizácie,, napr. Liga arabských štátov

Právnym základom medzinárodnej organizácie býva mnohostranná medzinárodná
zmluva.


Kategória:Politológia
Sláva Otcu

**Sláva Otcu** (alebo **Chváloslovie**, v byzantskom obrade: **Sláva: I teraz:**) je jedna z najpoužívanejších modlitieb v katolíckej, pravoslávnej i v mnohých protestantských cirkvách. Je to vlastne chvála k Svätej trojici pripájaná na koniec rôznych modlitieb, žalmov a hymnov, jedna z foriem tzv. doxológie.

; Grécky:
:Δόξα Πατρὶ καὶ Υἱῷ καὶ Ἁγίῳ Πνεύματι
:καὶ νῦν καὶ ἀεὶ καὶ εἰς τοὺς αἰῶνας τῶν αἰώνων. Ἀμήν.

; Latinsky:
:Gloria Patri et Filio et Spiritui Sancto,
:sicut erat in principio et nunc et semper et in saecula saeculorum, amen.

Text modlitby v slovenčine v rímskokatolíckej forme:

:*Sláva Otcu i Synu i Duchu Svätému,*
:*ako bolo na počiatku, tak nech je i teraz i vždycky i na veky vekov,*
:*Amen.*

Vo východných cirkvách je znenie tejto modlitby trocha iné. Konkrétne v gréckokatolíckej forme je slovenské znenie nasledujúce:

:*Sláva Otcu i Synu i Svätému Duchu.*
:*I teraz i vždycky i na veky vekov. Amen.*

V Evanjelickej cirkvi augsburského vyznania znie text chváloslovia nasledovne:

Sláva Otcu i Synu i Duchu Svätému, ako bola na počiatku i teraz 
i vždycky i naveky vekov. Amen.

## Iné projekty

## Referencie

Kategória:Kresťanské modlitby
Kategória:Ruženec
Viktor Kaplan

**Viktor Kaplan** (* 27. november 1876, Mürzzuschlag, Rakúsko – † 23. august 1934, Unterach am Attersee, Rakúsko) bol rakúsky inžinier a vynálezca Kaplanovej turbíny.

## Život
I keď sa Kaplan narodil v robotníckej rodine (Kaplanov otec pracoval na železnici), navštevoval Technickú univerzitu vo Viedni. Vyštudoval inžinierstvo so špecializáciou na naftové motory a medzi rokmi 1900 a 1901 bol povolaný na vojenskú službu do Puly.

Po práci vo Viedni so špecializáciou na motory odišiel na Brniansku technickú univerzitu, kde pokračoval vo výskume staviteľstva. V Brne ostal 30 rokov a takmer všetky jeho vynálezy a výskum je spojený s týmto obdobím. V roku 1909 sa stal profesorom.

V rokoch 1926 a 1934 získal niekoľko čestných doktorátov. Zomrel v roku 1934 na mozgovú porážku.

## Práca
V roku 1912 publikoval svoju najznámejšiu prácu: Kaplanovu turbínu, revolučnú vodnú turbínu, ktorá bola prispôsobená na vytváranie elektrickej energie bez silného prúdenia a iba s minimálnym spádom. Medzi rokmi 1912 a 1913 mal štyri patenty na rôzne typy turbín.

V roku 1913 sa stal riaditeľom inštitútu pre vodné turbíny. V roku 1918 sa začal výroba prvej Kaplanovej turbíny na svete a v roku 1919 bola použitá textilnou fabriku vo Velme v Rakúsku. Po svojom úspešnom prvom použití sa Kaplanova turbína začala masovo využívať po celom svete a stále sa široko používa.

## Iné projekty

Kategória:Rakúski vedci
Kategória:Rakúski vynálezcovia
Kategória:Osobnosti na rakúskych poštových známkach
Kategória:Osobnosti z okresu Bruck-Mürzzuschlag
Kategória:Strojní inžinieri
Kategória:Držitelia čestných doktorátov ČVUT
Apoplexia

**Apoplexia** môže byť:

* v medicíne:
** cievna mozgová príhoda
** všeobecne:
***v širšom zmysle: náhla porucha prekrvenia (v podobe krvácania alebo ischémie) v orgáne alebo telovej dutine
*** v užšom zmysle:
**** poškodzujúce krvácanie do tkaniva
**** krvácanie do telovej dutiny, pozri krvácanie a telová dutina
* v ovocinárstve: odumieranie stromu začínajúce náhlym vädnutím lístia, pozri apoplexia (ovocinárstvo)

## Referencie

## Iné projekty
John James Rickard Macleod

**John James Rickard Macleod** (* 6. september 1876, Clunie, Spojené kráľovstvo – † 16. marec 1935, Aberdeen) bol škótsky fyziológ. V roku 1923 získal Nobelovu cenu za fyziológiu alebo medicínu za objav inzulínu.

## Životopis
Macleod sa narodil v Clunie, blízko mestečka Dunkeld v Škótsku. Bol synom reverenda Roberta Macleoda.

V roku 1898 získal doktorát na Univerzite v Aberdeene. Neskôr odišiel pracovať na Lipskú univerzitu. V roku 1899 sa stal asistentom fyziológie na Londýnskej škole a v roku 1902 sa stal profesorom biochémie. V roku 1903 sa stal profesorom fyziológie na Univerzite Western Reserve v Clevelande v štáte Ohio. V roku 1918 bol zvolený za profesora fyziológie na Univerzite v Toronte v Kanade.

## Práca
Macleodova hlavná práca bola o metabolizme sacharidov. Spolu s Frederickom Bantingom a Charlesom Bestom objavili inzulín, ktorý sa používa proti diabetu. Za túto prácu boli Macleod a Banting ocenení Nobelovou cenou za fyziológiu alebo medicínu.

Napísal jedenásť kníh, vrátane *Recent Advances in Physiology* (1905); *Diabetes: its Pathological Physiology* (1925); a *Carbohydrate Metabolism and Insulin*. (1926)

Poslucháreň na Lekárskej fakulte na univerzite v Toronte je pomenovaná na jeho pamiatku.

## Iné projekty

## Externé odkazy
* John Macleod – Biografia

Kategória:Škótski chemici
Kategória:Škótski biológovia
Kategória:Škótski lekári
Kategória:Škótski vynálezcovia
Kategória:Nositelia Nobelovej ceny za fyziológiu alebo medicínu
Kategória:Kanadskí nositelia Nobelovej ceny
Kategória:Britskí nositelia Nobelovej ceny
Kategória:Členovia Kráľovskej spoločnosti
Robert Bárány

**Robert Bárány** (* 22. apríl 1876, Viedeň, Rakúsko – † 8. apríl 1936, Uppsala, Švédsko) bol rakúsky fyziológ a otológ maďarského pôvodu.

V roku 1914 získal Nobelovu cenu za fyziológiu alebo medicínu za výskum vestibulárneho aparátu vnútorného ucha.

## Referencie


## Iné projekty

## Externé odkazy
* ''Nobel Prize to Dr. Barany'' 
* Robert Bárány na nobelprize.org

Kategória:Nositelia Nobelovej ceny za fyziológiu alebo medicínu
Kategória:Rakúski fyziológovia
Kategória:Maďarskí fyziológovia
Kategória:Vyučujúci na Viedenskej univerzite
Kategória:Rakúske osobnosti uhorského pôvodu
Sumárny vzorec

**Sumárny vzorec** chemickej látky udáva prvky, z ktorých sa látka skladá a počet ich atómov v molekule.

Na rozdiel od stechiometrického vzorca, s ktorým môže, ale aj nemusí byť zhodný, vypočítame skutočný počet atómov v molekule látky. Na rozdiel od štruktúrneho vzorca nezistíme nič o vzájomných väzbách a priestorovom usporiadaní. Preto sa sumárny vzorec používa najmä v anorganickej chémii, zatiaľ čo v organickej chémii veľmi zriedkavo.

## Príklady sumárnych vzorcov

* O2 kyslík 
* H2O2 peroxid vodíka 
* CaCO3 uhličitan vápenatý
* C6H6 benzén 
* C3H6O acetón 
* C3H6O propanál 

Posledné dve zlúčeniny sa líšia štruktúrou. Tieto látky sú zložené z rovnakého počtu atómov, ale rôzne usporiadaných, takéto látky sa volajú izoméry.

## Pozri aj

* Chemický vzorec

Kategória:Chemická štruktúra
Juraj Agricola

**Juraj Agricola** (; vlastným menom **Georg Bauer**; * 24. marec 1490/1494, Glauchau† 21. november 1555, Chemnitz) bol nemecký lekár a prírodovedec, ktorý sa popri lekárskej praxi bádateľsky venoval najmä mineralógii, geológii a baníctvu.

## Život
Študoval na univerzite v Zwickau, medicínu študoval v Lipsku a v Taliansku. Pôsobil ako rektor univerzity v Zwickau (15181522), lekár v Jáchymove (15271531) a od roku 1531 bol mestským lekárom v Chemnitzi. Na krátku dobu bol zvolený aj za richtára, ale z náboženských dôvodov (bol katolíkom v protestantskom meste) bol prinútený rezignovať.

## Prírodovedná činnosť
Vo svojich knihách o baníctve a hutníctve sa venoval aj stredoslovenským banským mestám (Banská Bystrica, Banská Štiavnica) a Spišu (Smolník). Keďže nikdy nenavštívil územie dnešného Slovenska, informácie o tunajšom baníctve získaval z listov od  svojich priateľov, napr. od Jána Dernschwamma, ktorý pôsobil v Turzovsko-fuggerovskej spoločnosti.

Agricola predložil saskej vláde niekoľko projektov navrhujúcich zlepšenie banského podnikania, pričom sa zaoberal aj chorobnosťou baníkov a hutníkov, najmä pľúcnymi chorobami.

## Diela
Jeho hlavným dielom je dvanásť kníh o baníctve *De re metallica libri XII* (1556). Tieto knihy zahrňovali prakticky všetky znalosti a poznatky o baníctve. Minimálne na 200 rokov sa stala najpoužívanejšou príručkou pre ťažbu rúd a ich hutníckeho spracovania. Je tiež autorom politického, vojensko-strategického spisu zameraného proti nájazdom Osmanov do strednej Európy, ktorý bol vydaný v latinčine aj nemčine.

### Zoznam diel
* *Bermannus sive de re metallica* (1530)
* *De ortu et causis subterraneorum libri V* (1544)
* *De natura eorum, quae effluunt ex terra* (1546) – slovensky: *O vlastnostiach látok vystupujúcich zo zeme* (1996)
* *De natura fossilium libri X* (1546)
* *De veteribus et novis metallis libri II* (1546)
* *De animantibus subterraneis liber* (1549)
* *De mensuris quibus intervalla metimur liber* (1550)
* *De precio metallorum et monetis liber III* (1550)
* *De re metallica libri XII* (1556, postmorte)

## Iné projekty

## Poznámky


## Referencie

Kategória:Nemeckí mineralógovia
Kategória:Nemeckí chemici
Kategória:Nemeckí filológovia
Kategória:Osobnosti na českých poštových známkach
Kategória:Absolventi Padovskej univerzity
Seina

**Seina** () je rieka v severnom Francúzsku, ktorá je 774&nbsp;kilometrov dlhá. Názov pochádza z latinského slova *Sequana*, ktoré vzniklo z galského slova *Sicauna*. Pramenná oblasť rieky sa nachádza v oblasti náhornej planiny Langers blízko mesta Dijon. Od miesta prameňa tečie severozápadným smerom k Parížu, ktorým preteká s priemernou vodnatosťou 250 m³/s. Rieka ústi vo francúzskom meste Le Havre do Lamanšského prielivu.

Časť rieky medzi Parížom a ústím je splavná pre námornú dopravu. Oceánske lode sa môžu dostať najďalej do mesta Rouen, ktoré je  od mora, kde sa musí náklad prekladať na menšie plavidlá alebo na železnicu. V meste Rouen je možno pozorovať aj príliv a odliv, čomu sa prispôsobila aj kanalizačná sieť.

## Iné projekty


Kategória:Športoviská na Letných olympijských hrách 2024
Sestry Wachowské

280px|náhľad|Súrodenci Lana (vľavo) a Lilly (vpravo, vtedy ešte ako Andy) Wachowski v 2004

**Lana Wachowski** (* 21. jún 1965) a **Lilly Wachowski** (* 29. december 1967) sú americké filmové režisérky, známe ako **The Wachowskis**. Predtým používali meno **The Wachowski Brothers**. Lana Wachowská bola pred zmenou pohlavia známa ako Laurence (Larry) Wachowski. Wachowské sú autorky scenára filmovej série Matrix. Medzi ich ďalšie projekty patrí film Cloud Atlas, ktorý mal premiéru v septembri 2012.

## Lilly Wachowská
8. marca 2016 vydala Lilly Wachowská vyhlásenie o transgender coming oute. Prijala meno Lilly. Stalo sa tak po opakovaných hrozbách médií, že zmenu ohlásia.

## Filmografia
### Filmy
* 1999 - *[[Matrix (film)|Matrix]]* (*The Matrix*) (scenár a réžia)
* 2003 - *Matrix Reloaded* (*The Matrix Reloaded*) (scenár a réžia)
* 2003 - *Matrix Revolutions* (*The Matrix Revolutions*) (scenár a réžia)
* 2006 - *V ako Vendeta* (*V for Vendetta*) (scenár a produkcia)
* 2008 - *Speed Racer* (scenár, réžia, produkcia)
* 2012 - *Atlas mrakov (film)|Atlas mrakov* (*Cloud Atlas*) (scenár, réžia, produkcia)
* 2015 - *Jupiter navzostupe* (*Jupiter Ascending*) (scenár, réžia, produkcia)

### Seriály
* 2015-2018 - *[[Sense8]]* (réžia, scenár, produkcia)

## Referencie

## Iné projekty

## Externé odkazy
* 
* 

Kategória:Filmoví režiséri USA
Kategória:Filmoví producenti USA
Kategória:Filmoví scenáristi USA
Kategória:Osobnosti USA poľského pôvodu
Kategória:Osobnosti zo Chicaga
Sean Penn

**Sean Justin Penn** (* 17. august 1960, Santa Monica, ako *Sean Justin Penn*) je americký herec, režisér a dvojnásobný držiteľ Oscara za filmy Tajomná rieka a Milk.

## Filmografia
* 2011 – *This Must Be The Place*
* 2008 – *Milk*
* 2006 – *All the King's Men*
* 2005 – *The Interpreter* (Tlmočníčka)
* 2004 – *The Assassination of Richard Nixon *
* 2003 – *21 Grams* (21 gramov)
* 2003 – *Mystic River* (Tajomná rieka)
* 2003 – *It's All About Love*
* 2001 – *I Am Sam* (Ja som Sam)
* 2001 – *Friends* (2 epizódy)
* 2000 – *The Beaver Trilogy*
* 2000 – *The Weight of Water*
* 2000 – *Before Night Falls*
* 2000 – *Up at the Villa*
* 1999 – *Sweet and Lowdown*
* 1998 – *The Thin Red Line* (Tenká červená línia)
* 1998 – *Hurlyburly *
* 1997 – *Hugo Pool*
* 1997 – *The Game* (Hra)
* 1997 – *U Turn * (Ešte sa môžeš vrátiť)
* 1997 – *She's So Lovely*
* 1997 – *Loved*
* 1995 – *Dead Man Walking* (Mŕtvy muž prichádza)
* 1993 – *Carlito's Way*
* 1992 – *Cruise Control *
* 1990 – *State of Grace*
* 1989 – *We're No Angels*
* 1989 – *Casualties of War*
* 1988 – *Judgment in Berlin*
* 1988 – *Colors*
* 1988 – *Cool Blue*
* 1986 – *Shanghai Surprise*
* 1986 – *At Close Range*
* 1985 – *The Falcon and the Snowman*
* 1984 – *Racing with the Moon*
* 1984 – *Crackers*
* 1983 – *Bad Boys*
* 1983 – *Summerspell*
* 1982 – *Fast Times at Ridgemont High*
* 1981 – *Taps*
* 1981 – *The Killing of Randy Webster*
* 1981 – *Hellinger's Law*
* 1979 – *Barnaby Jones* (v epizóde 'School of Terror ')
* 1974 – *Little House on the Prairie* (v epizóde 'The Voice of Tinker Jones')

## Iné projekty

## Externé odkazy
* 

Kategória:Filmoví herci USA
Kategória:Filmoví režiséri USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia Critics' Choice Movie Awards
Kategória:Osobnosti USA írskeho pôvodu
Kategória:Osobnosti zo Santa Monica
Kategória:Držitelia Screen Actors Guild Award
Adrenalín

thumb|Chemický vzorec adrenalínu
náhľad|Kryštály andrenalínu
**Adrenalín** (iné názvy **epinefrín**, **suprarenín**) je hormón a neurotransmiter, ktorý sa tvorí v dreni nadobličiek. Patrí do skupiny látok zvaných katecholamíny. Základným stavebným kameňom pri jeho syntéze je aminokyselina tyrozín. 

## Biologické účinky
Adrenalín sa tiež označuje ako "stresový hormón". Vylučuje sa v stavoch zvýšenej záťaže organizmu. Po vylúčení do krvi a naviazaní na príslušné receptory má veľké množstvo biologických účinkov:
* zvyšuje hladinu glukózy a mastných kyselín v krvi
* zrýchľuje činnosť srdca 
* zvyšuje krvný tlak
* rozširuje priedušky
* spôsobuje mydriázu (rozšírenie zreničky)
* spomaľuje pohyblivosť tráviacej trubice a vylučovanie tráviacich štiav
Celkový účinok je teda príprava organizmu na zvýšenú aktivitu (útek alebo útok).

Pri abnormálne zvýšenej hladine tohto hormónu, napríklad v prípade jeho zvýšenej sekrécie nádorom nadobličky, sú najčastejšími príznakmi hypertenzia (zvýšený krvný tlak), búšenie srdca, bolesť hlavy a nadmerné potenie. 

## Pozri aj

* noradrenalín (norepinefrín)

## Zdroj
*

Kategória:Hormóny
Kategória:Katecholamíny
Kategória:Úzkosť
Kategória:ATC A01AD – Iné liečivá pre lokálnu liečbu v dutine ústnej
Sietnica

náhľad|Prierez ľudského oka
**Sietnica** alebo **retina** (lat. retina) je vnútorná vrstva očnej gule stavovcov a niektorých hlavonožcov.

V zadnej časti sietnice sú svetlocitlivé zrakové bunky - tyčinky a čapíky, prednú časť tvoria pigmentové bunky.

Je to súvislá tenká, priehľadná membrána, ktorá vystiela vnútro očnej gule. Má väčšiu zadnú časť - pars optica retinae a menšiu prednú časť - pars ciliaris iridicaque retinae, ktorá nemá význam pre zrakové vnemy a tvorí ju len pigmentová vrstva.

Pars optica retinae ma dve základné vrstvy. Vonkajšia, priliehajúca k cievovke je pars pigmentosa retinae a vnútorná (vlastný zrakový analyzátor) je pars nervosa retinae. Pars nervosa retinae sa histologicky skladá z troch hlavných vrstiev:
* vonkajšia - stratum neuroepitheliale (vrstva tyčiniek a čapíkov)
* stredná - stratum ganglionare (vrstva bipolárnych buniek)
* vnútorná - stratum ganglionare nervi optici (vrstva multipolárnych buniek)

Pigmentová vrstva (pars pigmentosa retinae) je tvorená šesťbokými bunkami, ktoré obsahujú pigment fuscín. Pigmentové bunky vysielajú výbežky medzi tyčinky a čapíky. Pigmenty tejto vrstvy nazývame fotopigmenty. Transformujú svetlo na chemické nervové impulzy.

## Iné projekty

Kategória:Anatómia oka